《承知府待制诞生之辰辄广善怀菩低故事成古诗》
宋代·陈与义

岁星欲吐芒不开，昴星避次光低回。
麒麟鸑鷟纷夹侍，善怀菩低当重来。
仙公风流今几岁，再托高门瑞当世。
买香趁浴惊众聋，要识此僧今我是。
金粟后身何足言，释迦亲送非虚传。
稽首西来大菩低，住世小劫须千年。
宰官说法聊应会，余事文章亦三昧。
世间底物堪寿公，本自金刚无可坏。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。